recursal/SuperWikiNEXT-32B huggingface dataset:
**საყელოიანი გვრიტი** ან **რგოლებიანი გვრიტი** (ლათ. Streptopelia decaocto) — ფრინველი მტრედისებრთა ოჯახისა. ზომებით გარეული მტრედის ტოლია, მისი სხეულის სიგრძეა 31–33 სმ, ფრთის შლილი 47–55 სმ, მასა 150–200 გ. შეფერილია ერთფეროვნად, ღია კრემისფერ-ყავისფრად, ფრთის ბოლოები მუქია, თავი და სხეულის ზედა ნაწილი შედარებით ღია. კისერზე მკვეთრადაა გამოხატული მუქი „საყელო". ახასიათებს სქესობრივი დიმორფიზმი. გააჩნია საკმაოდ გრძელი კუდი. ფართოდაა გავრცელებული ევროპაში, ხმელთაშუა ზღვის გარშემო, შუამდინარეთში, ცენტრალურ აზიაში, ინდოეთსა და ჩინეთში, ინტროდუცირებულია იაპონიასა და ჩრდილოეთ ამერიკაში. ბინადრობს დასახლებულ რაიონებშიც, პარკებში, ბაღებში. ბუდეს იკეთებს ხეზე, რომელშიც დებს 1–2 კვერცხს. ინკუბაცია 13–14 დღე-ღამე გრძელდება. დედალი ხშირად წელიწადში რამდენჯერმე კრუხობს, რადგან დიდი რაოდენობით ნადგურდება მტაცებელთა მიერ (კატა, კაჭკაჭი, ჩხიკვი, ციყვი).

ლიტერატურა
----------

* M. Kasparek: Dismigration und Brutarealexpansion der Türkentaube (Streptopelia decaocto). In: J. Orn. 137 1996, S. 1-33.
* J. Hölzinger, U. Mahler: Die Vögel Baden-Württembergs. Nicht-Singvögel 3. Ulmer 2001 S. 48-65.
იმპერატორის გადასვლა კიოტოდან ტოკიოში, 1868 წლის ბოლოს
**მეიძის რესტავრაცია** (იაპ. 明治維新 Meiji Ishin?), აგრეთვე ცნობილი როგორც **მეიძი ისინ**, **რევოლუცია**, ან **განახლება** — მოვლენათა სერია, რომლებსაც შედეგად იაპონიის პოლიტიკურ და სოციალურ სტრუქტურებში უზარმაზარი ცვლილებები მოჰყვა. ეს მოვლენები ხდებოდა XIX საუკუნის მეორე ნახევარში, პერიოდში, რომელიც მოიცავს გვიანდელ ედოს პერიოდს (რომელსაც ხშირად გვიან ტოკუგავას სიოგუნატს უწოდებენ) და მეიძის ერის დასაწყის. ამ მოვლენათა ყველაზე მნიშვნელოვანი აღწერა უცხოელის თვალით ეკუთვნის სერ ერნესტ სატოუს წიგნში „დიპლომატი იაპონიაში" (1862-1869). რესტავრაცია კომოდირი მეთიუ პერის შავი გემების ჩამოსვლით იაპონიის გახსნის პირდაპირი პასუხი იყო, რამაც იმპერიული იაპონია ზესახელმწიფოდ აქცია.

რესურსები ინტერნეტში
--------------------

* Tokugawa Period's Influence on Meiji Restoration დაარქივებული 2012-04-05 საიტზე Wayback Machine.
* Essay on The Meiji Restoration Era, 1868-1889


|  |  |
| --- | --- |
| იაპონია | *ეს სტატია იაპონიისა და იაპონელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**მაგიდა** — ავეჯის ტიპის საყოფაცხოვრებო ნივთი, რომელსაც აქვს ზედა ბრტყელი ზედაპირი და რამდენიმე ფეხი. გამოიყენება საოფისე,საოჯახო,სასადილო და სხვა დანიშნულებისამებრ. ყველაზე უბრალო ტიპის მაგიდა სასადილოს მაგიდაა. ყავის მაგიდა კი ძირითადად საცხოვრებელ სახლებშია გავრცელებული და შედარებით დაბალი სიმაღლისაა.

სიტყვის წარმოშობა
-----------------

სიტყვა მაგიდა ფრანგულ ენაში წარმოიშვა. ძველ ინგლისურად ის ითქმოდა, როგორც ტაბელი, ხოლო ლათინურად ტაბულა. ის ნიშნავდა დაფას. მაგიდამ მალევე ჩაანაცვლა სიტყვა BORD.

ფორმა, სიმაღლე, ფუნქცია
-----------------------

მაგიდები იქმნებოდა სხვადასხვა ფორმის, ზომის, მასალისა და დანიშნულების. მაგიდების უმეტესობა დამზადებულია ხით. ზოგი კი მზადდება სხვა მასალით როგორიცაა მინა და რკინა. ერთ ცენტრალურ ფეხიან მაგიდას საყრდენიანი მაგიდა ეწოდება. რაც უფრო დიდია მაგიდა მით უფრო მეტი დამატებითი ფეხი ესაჭიროება წონასწორობის დასაცავად. მაგიდა შეიძლება იყოს მრავალი ფორმის, მაგალითად : მართკუთხა, კვადრატული, მრგვალი, ოვალური და სხვა ნებისმიერი ფორმის. მაგიდების უმეტესობას თავისი ფუნქცია გააჩნია. სალაშქრო მაგიდას მარტივად გადაზიდვადობის ფუნქცია აქვს, სასადილო მაგიდას კი ბევრი ადამიანის დატევა შეუძლია მის გარშემო. მაგიდებს ,რომლებიც კედელთან იდგმევა, კონსოლური მაგიდები ჰქვია.

მაგიდის ტიპები
--------------

```
სხვადასხვა ფორმის, სიმაღლისა, და ზომის მაგიდები განკუთვნილია კონკრეტული მომხმარებლებისთვის:
```

* სასადილო მაგიდა - განკუთვნილია ფორმალური სასადილოსთვის.
* ღამის მაგიდა - პატარა მაგიდაა რომელიც ხშირად გამოიყენება მოსახერხებელი განთავსებისთვის, მასზე შესაძლებელია მოთავსდეს პატარა ნათურა, მაღვიძარა, სათვალე ან სხვა პირადი ნივთი.
* ყავის მაგიდა-დაბალი მაგიდაა განკუთვნილია მცირე წახემსებისთვის. მოსახერხებელად განთავსდება სასმელები, წიგნები, ან სხვა პირადი ნივთები.
* სასწავლო მაგიდა - გამოიყენება საოფისე სამსახურისთვის, სამეცადინოდ, ასევე რემონტის დროს მასზე ასასვლელადაც.
* საჟურნალო-სარემონტო მაგიდა - ზომით პატარა მაგიდა, რომელზეც აწყვია სარემონტო იარაღები. ისინი ხშირად გამოიყენება სხვა დანიშნულებით (მაგალითად, ჩაის წვეულებისთვის).

ლიტერატურა
----------

* Jump up ^ "table, n.". Oxford English Dictionary (3rd ed.). 2008. Retrieved 29 May 2016.
* Jump up ^ Kenny et al. 2011, p. 236.
* Jump up ^ Heyward, p20
**საყდრიონის წმინდა დემეტრეს ეკლესია** — ეროვნული მნიშვნელობის კატეგორიის კულტურის უძრავი ძეგლი მდებარეობს წალკის მუნიციპალიტეტში, ჯავახეთის ქედის აღმოსავლეთ კალთის ძირში სოფელ საყდრიონში, მდ. ქციის მარჯვენა ნაპირას, წალკა-ნინოწმინდის საავტომობილო გზაზე. ზღვის დონიდან 1540 მ, წალკიდან 15 კმ. (2010 წლის 20 ნოემბრამდე — *„ედიქილისა"*).

ისტორია
-------

სოფლის ძველი სახელწოდება „ედიქილისა" თურქულია (სიტყვასიტყვით — შვიდი ეკლესია). დააარსეს XIX ს-ში ოსმალეთიდან გადმოსახლებულმა ბერძნებმა. 

ეკლესია დგას სოფლის სასაფლაოზე, წარმოადგენს დარბაზულ ნაგებობას. იგი აშენებულია კარგად დამუშავებული ქვის კვადრებით. გეგმაში ეკლესია მართკუთხაა, აღმოსავლეთით ნახევარწრიული აფსიდით, რომელიც კონქით მთავრდება. შესასვლელი სამხრეთიდან არქიტრავულია. არქიტრავზე ასომთავრული წარწერაა. 

დასავლეთის სამხრეთისა და აღმოსავლეთის ფასადებზე დატანებული აქვს თაღოვანი სარკმლები. ეკლესიის ტერიტორიაზე არის ძველი საფლავის ქვები, მათ შორის ორი ცხენის ქანდაკება.

სოფელში შემორჩენილია ასევე 7 საყდარი და სასახლე (ზოგიერთი — ფრაგმენტულად) შუა საუკუნეებისათვის დამახასიათებელი დეტალებით. ამ სოფლის განაპირას ნაციხარის ნანგრევია. მეცნიერები ვარაუდობენ, რომ იგი ვახუშტი ბატონიშვილის მიერ XVIII საუკუნეში შედგენილ რუკაზე აღნიშნული სოფელ ანდრაპის ნაშთია.

საყდრიონის წმინდა დემეტრეს ეკლესია 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

ლიტერატურა
----------

* ქართული საბჭოთა ენციკლოპედია, ტ. 4, თბ. 1979. — გვ. 29.

სქოლიო
------

1. ↑  საქართველოოს პრეზიდენტის ბრძანებულება N947, 2010 წლის 20 ნოემბერი
2. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
**საყდართგორის ეკლესია და სამაროვანი** — არქიტექტურული, არქეოლოგიური ძეგლი მდებარეობს თიანეთის მუნიციპალიტეტის სოფელ ზემო ნაქალაქარის განაპირას, სამხრეთით. განეკუთვნება განვითარებულ შუა საუკუნეებს. ეკლესია დარბაზულია (7,5x5,1 მეტრი), ნაგებია სხვადასხვა ზომის რიყის ქვითა და დუღაბით. გარეთა კუთხეებში შირიმის კვადრებია გამოყენებული. ძლიერ დაზიანებულია. შემორჩენილია ეკლესიის აღმოსავლეთ კედელი აფსიდთან ერთად, დასავლეთ კედელი და სამხრეთ კედლის აღმოსავლეთ ნახევარი. შესასვლელი სამხრეთ კედლის დასავლეთ ნაწილშია (შემორჩენილია კვალი). ნახევარწრიული აფსიდის ღერძზე გაჭრილია თაღოვანი სარკმელი. სარკმლის ორივე მხარეს თითო ფართო თაღოვანი ნიშია, რომელთა შიგნით მოწყობილია თითო პატარა ნიში. ეკლესია შიგნიდან შელესილია. აღმოსავლეთის ფასადის ზედა ნაწილში დატანებულ შირიმის სწორკუთხა ქვაზე ამოკვეთილია პატარა ჯვარი. ეკლესიას შემოვლებული აქვს რიყის ქვის გალავანი. ეკლესიის ეზოში შეიმჩნევა სამარხები. 1963 წელს, ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი) ნაწილობრივ გათხარა ერთი სამარხი. მიწის ზედაპირიდან 0,8 მეტრ სიღრმეზე აღმოჩნდა აღმოსავლეთიდან დასავლეთისკენ დამხობილი აკლდამა (შიდა სიგრძე - 2,45 მეტრი, სიგანე - 1,8 მეტრი). იგი გადახურული იყო ორფერდა კამარით, რომელიც ეყრდნობოდა გვერდით კედლებს. კედლები ამოყვანილი იყო კლდის ქვითა და რიყის ქვით (დუღაბზე). შესასვლელი ჰქონდა დასავლეთით, სადაც კლდის ფილები იდო. ჩონჩხის ძვლები არეული იყო ქვაღორღიან მიწაში. ინვენტარი არ აღმოჩნდა. ეკლესიის გარშემო ნასოფლარის ნაშთია.

ლიტერატურა
----------

* *რამიშვილი რ. ჯორბენაძე ბ.*, საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 385.
**საუშშათარი** (*საუშსათათარი*, *საუშთათარი*) — ხურიტული სამეფოს, მითანის მეფე დაახ. ძვ. წ. 1495–1470 წლებში. მისი მმართველობისას სამეფომ დიდი წარმატებები მოიპოვა საგარეო პოლიტიკაში. მითანი ამ დროს კონტროლს უწევდა ჩრდილოეთ სირიისა და შუა სირიის სამთავროებსა და ქალაქ-სახელმწიფოებს, ხეთების სამეფოს სამხრეთ-აღმოსავლეთ ნაწილს, ასურეთს, ევფრატის დასავლეთით მდებარე რაიონებს.

ასურეთში ლაშქრობისას საუშშათარმა ქ. აშური აიღო და გაძარცვა. ლაშქრობიდან დაბრუნებულმა კი მითანის დედაქალაქ ვაშუქანში ოქრო-ვერცხლით მოჭედილი ალაყაფის კარიც ჩამოიტანა.

საუშშათარი თანამედროვე იყო ეგვიპტის ფარაონების – თუტმოს III-ის და ამენჰოტეპ II-ისა.

ლიტერატურა
----------

* *გ. მელიქიშვილი*, ძველი აღმოსავლეთის ხალხთა ისტორია, „თბილისის უნივერსიტეტის გამომცემლობა", თბ. 1988, გვ. 191–192

  



|
|  |
|
| წინამორბედი:ფარსადათარი | **მითანის მეფე**ძვ. წ. 1495 – ძვ. წ. 1470 | შემდეგი:ართათამა I |

|  |  |  |  |
| --- | --- | --- | --- |
| 

| ხ • გ • რ
მითანის მეფეები |
| --- |
|  |
| 
ქირთა · შუთარნა I · ფარათარნა · ფარსადათარი · საუშშათარი · ართათამა I · შუთარნა II · ართაშუმარა  · თუშრათა · ართათამა II · შუთარნა III · შათივაზა · სათუარა I · ვასაშათა · სათუარა II |

 |
CooperVision ონტარიოში
**CooperVision, Inc.** — 1980 წელს დაფუძნებული რბილი კონტაქტური ლინზების მწარმოებელი ამერიკული კომპანია.

ის არის The Cooper Companies, Inc.- ის ბიზნესერთეული. კომპანიის შტაბ-ბინა მდებარეობს პლეზანტონში, CA. მისი პროდუქტი კი 100-ზე მეტ ქვეყანაში იყიდება.

CooperVision ლინზებს Juana Díaz- ში, პუერტო რიკოში ; სკოტსვილი, ნიუ იორკი ; და ჰემბლე და საუთჰემპტონი ჰემფშირში, ინგლისი აწარმოებს. მას აქვს ძირითადი სადისტრიბუციო ცენტრები დიდ ბრიტანეთში, აშშ-სა და ბელგიაში.

ისტორია
-------

CooperVision– ის მშობელი კომპანია - The Cooper Companies, Inc. 1958 წელს დაფუძნდა როგორც Martin H. Smith Co. კომპანიის სახელი 1967 წელს შეიცვალა და გახდა Cooper Laboratories, Inc. 1978 წელს მოხდა კომპანიის რეორგანიზაცია და შეიქმნა კომპანიები: Cooper Laboratories, Cooper Medical Devices, Cooper Dental, Cooper International და CooperVision. CooperVision გაერთიანდა 1980 წელს. 1987 წელს CooperVision, Inc.– მა შეიცვალა სახელი და გახდა The Cooper Companies, Inc და და მოხდა მისი ორგანიზება სამ ჯგუფად: Cooper Technicon, CooperSurgical და CooperVision. 

2004 წელს CooperVision– მა შეიძინა Ocular Sciences, Inc. რბილი კონტაქტური ლინზების გლობალური მწარმოებელი და გამყიდველი. ეს შენაძენი კომპანიას დაეხმარა გამხდარიყო რბილი კონტაქტური ლინზების სიდიდით მესამე მწარმოებელი მსოფლიოში. 

2011 წელს CooperVision– მა გამოაცხადა რებრენდინგი, რომელზეც კომპანია Siegel + Gale-მა იმუშავა.  ამ რებრენდინგმა 2012 წელს, კიდევ ოთხ სხვა პროექტთან ერთად, REBRAND– ის "Best of Awards" ჯილდო მიიღო. 

2014 წლის აგვისტოში CooperVision– მა დაასრულა გაერთიანებულ სამეფოში დაფუძნებული ყოველდღიური გამოყენების, სილიკონზე დაფუძნებული ერთჯერადი კონტაქტური ლინზების მწარმოებელი კომპანიის, Sauflon Pharmaceuticals Limited– ის შეძენა.

პროდუქტები
----------

CooperVision ავითარებს, აწარმოებს და ყიდის სხვადასხვა სახის კონტაქტირ ლინზებს მსოფლიოს ბაზარზე. CooperVision აწარმოებს როგორც სფერულ კონტაქტურ ლინზებს, ასევე სპეციალურ ლინზის პროდუქტებს ტარების და ჩანაცვლების სხვადასხვა გრაფიკით.(ანუ, რამდენ ხანს შეიძლება ლინზის ტარება).

სქოლიო
------

1. ↑  The Cooper Companies, Inc.. Form 10-K for the fiscal year ended October 31, 2011. U.S. Securities and Exchange Commission. ციტირების თარიღი: December 27, 2011.
2. ↑  History. The Cooper Companies, Inc. (December 31, 2013).  დაარქივებულია ორიგინალიდან — სექტემბერი 23, 2015. ციტირების თარიღი: August 23, 2015.
3. ↑  Salgado, Brian. Salgado, Brian CooperVision. Supply Chain World. Scw-mag.com.  დაარქივებულია ორიგინალიდან — ოქტომბერი 4, 2013. ციტირების თარიღი: October 18, 2013.
4. ↑  Pierce, Lisa McTigue CooperVision rebrands, launches ‘vivid’ visual identity. Packaging Digest. Packagingdigest.com.  დაარქივებულია ორიგინალიდან — აგვისტო 29, 2011. ციტირების თარიღი: October 18, 2013.
5. ↑  2012 REBRAND 100 Global Awards Brands. Rebrand.com.  დაარქივებულია ორიგინალიდან — ოქტომბერი 19, 2013. ციტირების თარიღი: October 18, 2013.
6. ↑  Acquisition of Sauflon Pharmaceuticals Limited. The Cooper Companies, Inc. (August 6, 2014).

გარე ბმულები
------------

* 

* ოფიციალური საიტი
| სოფიის მეტროპოლიტენი |
| --- |
|  |
| ინფორმაცია |
| ქვეყანა |  ბულგარეთი |
| ქალაქი | სოფია |
| გახსნის თარიღი | 28 იანვარი 1998 |
| ხაზის სიგრძე | 31,1 კმ. |
| სადგურთა რაოდენობა | 27 |
| ხაზთა რაოდენობა | 2 |
| მგზავრები დღეში | 450 000  |
| მგზავრები წელიწადში | 31 მლნ. |
| ხაზების სქემა |
|  |

**სოფიის მეტროპოლიტენი** (ბულგ Софийско метро) — ბულგარეთის დედაქალაქ სოფიის მეტროსისტემა; ერთადერთი მეტროა ქვეყანაში. შედგება ერთი ხაზის, რვა სადგურისა და 9,9 კმ საერთო სიგრძის ლიანდაგებისგან. პირველიდან ბოლო საგდურამდე გადაადგილებას 14 წუთი სჭირდება. სადგურთა შორის საშუალო მანძილი 1100 მეტრია, პლატფორმების სიგრძე 120 მეტრი (გათვალისწინებულია საშუალო სიგრძის ექვს ვაგონზე). გამოიყენება ევროპისთვის სტანდარტული 1435 მმ ლიანდაგი. კვება საკონტაქტო რელსიდან მიიღება 825 ვ. მატარებლების მაქსიმალური სისწრაფეა 90 კმ/ს, მინიმალური შესაძლო ინტერვალი მატარებლებს შორის — 90 წამი.

ისტორია
-------

მიწისქვეშა ტრანსპორტის გეგმა ჯერ კიდევ 1960-იან წლებში შეიქმნა, თუმცა, ოფიციალურად 1990-იან წლებამდე არ გახმოვანებულა, რადგან, ქალაქი მეტროს დაუყოვნებელი აშენების აუცილებლობას არ განიცდიდა. მეორე ფაქტორად სამშენებლო სამუშაოების სირთულე შეიძლება ჩაითვალოს; სოფია ევროპის ერთ-ერთი უძველესი ქალაქია და თრაკიული თუ რომაული კულტურის არაერთი ძეგლია მიწისქვეშ მოყოლილი. 

მეტროპოლიტენის აგება იმ ადგილებიდან დაიწყეს, სადაც პიკის საათში ხალხმრავლობა იყო. ქალაქის გარკვეულ ნაწილში მგზავრთა სიჭარბე საათში 40 000-ს აღემატებოდა. 

სოფიის მეტროპოლიტენი 1998 წლის 28 იანვარს გაიხსნა, მშენებლობის დაწყებიდან თითქმის 18 წლის შემდეგ. პირველი რადიუსის პირველი რიგი 1979 წელს დაიწყო სადგურების — *ვარდარისა* და *ლიულინის* მშენებლობით, ხოლო პირველი გვირაბები და პირველი ორი სადგური აღიჭურვა 1982 წელს ეროვნული კულტურის სასახლის მშენებლობისას. გახსნის დროს ხაზი მხოლოდ ხუთი სადგურისგან შედგებოდა და 6,5 კმ სიგრძე ჰქონდა. 1999 და 2000 წლებში ხაზი თითო სადგურით დაგრძელდა აღმოსავლეთით. 2003 წელს კი ჩრდილოეთის მიმართულებით დაემატა კიდევ ერთი სადგური *ობელია*, რომელიც თავის მხრივ, ერთადერთი მიწისზედა სადგურია სოფიის მეტროპოლიტენში.

უახლოესი ისტორია
----------------

2009 წელს პირველი ხაზი ექვსი სადგურით დაგრძელდა აღმოსავლეთის მიმართულებით საცხოვრებელ უბან მლადოსტამდე (ქართ: ახალგაზრდობა). ახალი მონაკვეთის გახსნის ოფიციალური თარიღია — 2009 წლის 8 მაისი.

იხილეთ აგრეთვე
--------------

* მეტროპოლიტენების სია

რესურსები ინტერნეტში
--------------------

* ოფიციალური საიტი
* სოფიის მეტროპოლიტენი პორტალზე urbanrail.net დაარქივებული 2009-03-21 საიტზე Wayback Machine.
* არაოფიციალური საიტი დაარქივებული 2010-07-10 საიტზე Wayback Machine.
* მეტროფანატების არაოფიციალური საიტი

სქოლიო
------

1. ↑  Телефон и интернет в метрото в София (снимки)
***Corpus Fontium Historiae Byzantinae*** („ბიზანტიის ისტორიის წყაროების კრებული"), შემოკლებით **CFHB** — საერთაშორისო პროექტი, რომელიც მიზნად ისახავს ბიზანტიის იმპერიის პერიოდში (IV-XV საუკუნეები) შედგენილი ისტორიულ წყაროებზე ტექსტური კრიტიკის შეგროვებას, რედაქტირებას და გავრცელებას. მისი დანიშნულება ბიზანტიელი ავტორების, განსაკუთრებით კი აქამდე უცნობი ტექსტების, თანამედროვე სამეცნიერო კვლევებისთვის ხელმისაწვდომობის უზრუნველყოფაა. პროექტი 1966 წელს, ბიზანტიური კვლევების მე-13 საერთაშორისო კონგრესზე შეიქმნა და *Association internationale des études byzantines* (AIEB)-ის და მისი ეროვნული ფილიალების ეგიდის ქვეშ ფუნქციონირებს.

პუბლიკაციების სერია
-------------------

ყოველი ტომი შეიცავს კომენტარებს ავტორებზე, გადარჩენილ ხელნაწერებზე და ასევე ნათარგმნ და ანოტირებულ ტექსტების ვერსიებზე. ხშირად არის დართული ტექსტის დედანი და მათ შორის ფაქსიმილებიც. CFHB-ს ტომები გამოირჩევა მათი გამოქვეყნების ადგილის მიხედვით, ეროვნულ სერიებში:

* Series Atheniensis (ათენი)
* Series Berolinensis (ბერლინი)
* Series Bruxellensis (ბრიუსელი)
* Series Italica (იტალია)
* Series Parisiensis (პარიზი)
* Series Thessalonicensis (თესალონიკი)
* Series Vindobonensis (ვენა)
* Series Washingtonensis (ვაშინგტონი, დუმბერტონ-ოქსი)

იხილეთ აგრეთვე
--------------

* *Corpus Scriptorum Historiae Byzantinae*
* *Monumenta Germaniae Historica*

რესურები ინტერნეტში
-------------------

* CFHB overview in the Jahrbuch der Österreichischen Byzantinistik
* Association Internationale des Études Byzantines
* Society for the Promotion of Byzantine Studies
**მარკო დი ვაიო** (იტალ. Marco Di Vaio; დ. 15 ივლისი, 1976, რომი, იტალია) — იტალიელი ფეხბურთელი, რომელიც ამჟამად თამაშობს მლს-ის კლუბ „მონრეალში".

საკლუბო კარიერა
---------------

კარიერა მარკომ ლაციოში დაიწყო, თუმცა როგორც ეგეთი დიდ წარმატებას რომში ვერ მიაღწია. ამის შემდეგ იგი სერია ბ-ს გუნდებში ირიცხებოდა, ხოლო 1999 წელს კი იგი პარმაში გადავიდა, საიდანაც ხალხმა უფრო უკეთ გაიცნო მარკო. 3 ბრწყინვალე სეზონი მიითვალა პარმას შემადგენლობაში, რის მერეც იუვენტუსის არეაიში მოხვდა და 2002 წელს ტურინში გადაბარდგა, სადაც სკუდეტო მოიგო და ჩემპიონთა ლიგა-ზე ფინალშიც იყო. ფაბიო კაპელოს მოსვლის შემდგომ მარკოს ადგილი ვერ გამოინახა იუვეში და იგი ესპანეთში ვალენსიაში გადაბარდგა, თუმცა მთლად ვალენსიური კარიერაც ვერ აეწყო და ხშირ შემთხვევებში შეცვლებზე უწევდა გამოსვლა. 

2006 წელს მარკო არენდით მონაკოში გადავიდა, სადაც კრისტიან ვიერი დახვდა და პარტნიორობა გაუწია შეტევის ხაზში, თუმცა მხოლოდ 7 მატჩით, რადგან შემდგომ ვიერიმ დატოვა მონეგასკური კლუბი. საბოლოოდ კი მარკომ 29 მატჩი ჩაატარა მონაკოში და 8 გოლის გატანა შეძლო.

2007 წელს მარკო სახლში იტალიაში დაბრუნდა და სერია ბ-ს კლუბს ჯენოას შეუერთდა და მისი დახმარებითაც დააბრუნა გუნდი სერია ა-ში, თუმცა მას მარკო ბორიელო და ჯუზეპე სკული ამჯობინეს და 2008 წლის ზაფხულს ბოლონიაში გადავიდა.

2008/09 სეზონი მარკოსთვის ბრწყინვალე გამოდგა, მან 24 გოლის გატანა შეძლო კლუბში და ნელ-ნელა ახალი ლეგენდა იბადებოდა ემილია-რომანას რეგიონში. ის პერიოდი რაც მარკომ ბოლონიაში გაატარა იყო მის კარიერაში ალბათ ერთ-ერთი ყველაზე შთამბეჭდავი, რადგან იგი გუნდის სიმბოლოდ იქცა და სწორედ მისი დამსახურებაა, რომ ბოლონია სერია ა-დან არ ვარდებოდა, თუმცა 2012 წლის სეზონის ბოლოს მან გადაწყვიტა, დაემთავრებინა თავისი იტალიური კარიერა და კანადურ მონრეალში გადავიდა, სადაც ასევე კარგი თამაშით გამოირჩევა, თუმცა მცირე ტრავმებმაც საქმეზე ცუდად იმოქმედეს, მაგრამ მარკო ისევ მწყობრშია და აგრძელებს კანადურ სერიალს.

სანაკრებო კარიერა
-----------------

მარკოს დებიუტი ნაკრებში 2001 წლის 5 სექტემბერს მოროკოს ნაკრების წინააღმდეგ შედგა. 
იგი ასევე იტალიის ნაკრებთან ერთად ევრო 2004-ზე იყო წაყვანილი.
საბოლოოდ კი 14 მატჩი ჩაატარა ნაკრებში და 2 გოლი გაიტანა.

მიღწევები
---------

**საკლუბო**

**სალერნიტანა**

* სერია ბ (1997-98)

**პარმა**

* კოპა იტალია (2001-02)

**იუვენტუსი**

* სერია ა (2002-03)
* იტალიის სუპერ-თასი (2003)

**ვალენსია**

* უეფას სუპერ თასი (2004)

**პირადი**

* სერია ბ-ს საუკეთესო ბომბარდირი (1998)

რესურსები ინტერნეტში
--------------------

* სტატისტიკა football.it-ზე

|  |  |  |  |  |
| --- | --- | --- | --- | --- |
| 

| ხ • გ • რ
იტალიის შემადგენლობა  –  2004 წლის ევროპის საფეხბურთო ჩემპიონატი |
| --- |
|  |
| 
* 1 ბუფონი
* 2 პანუჩი
* 3 ოდო
* 4 ძანეტი
* 5 კანავარო (კ)
* 6 ფერარი
* 7 დელ პიერო
* 8 გატუზო
* 9 ვიერი
* 10 ტოტი
* 11 კორადი
* 12 ტოლდო
* 13 ნესტა
* 14 ფიორე
* 15 ფავალი
* 16 კამორანეზი
* 17 დი ვაიო
* 18 კასანო
* 19 ძამბროტა
* 20 პეროტა
* 21 პირლო
* 22 პერუცი
* 23 მატერაცი
* მწვრთნელი: ტრაპატონი
 | იტალიის დროშა |

 |
**სოფიო ხორგუანი** (დ. 30 მარტი, 1974, გულრიფში) — ქართველი ადამიანის უფლებათა დამცველი, ბიზნესმენი, პოლიტიკოსი. საქართველოს სახალხო დამცველის მოადგილე 2007 წლის აგვისტოდან 2009 წლის იანვრამდე.

1996 წელს დაამთავრა თბილისის სახელმწიფო უნივერსიტეტის სოხუმის ფილიალის ფილოლოგიური ფაკულტეტი გერმანული ენის სპეციალობით. 2000 წელს დაამთავრა თბილისის სახელმწიფო უნივერსიტეტის ასპირანტურა გერმანული ლიტერატურის სპეციალობით. დასრულებული აქვს საქართველოს ტელევიზიისა და რადიომაუწყებლობის კორპორაციასთან არსებული დიქტორთა და წამყვანთა კურსები (1996), თბილისის პოლიტიკური სწავლების სკოლა (2003), მარშალის უსაფრთხოების სწავლების ცენტრი (გერმანია, 2007), თბილისის ჰუმანიტარული უნივერსიტეტის მაგისტრატურა, სპეციალობა – „საჯარო სამართალი" (2008).
მუშაობდა მასწავლებლად, ჟურნალისტად, 2007 წლის აგვისტოდან 2009 წლამდე იყო სახალხო დამცველის მოადგილე. 2009-2011 წლებში რესპუბლიკური პარტიის აქტიური წევრი იყო..

სქოლიო
------

1. ↑  სოფიო ხორგუანის შესახებ ინფორმაცია რესპუბლიკური პარტიის საიტზე[*მკვდარი ბმული*]
2. ↑  სოფიო ხორგუანის შესახებ ინფორმაცია რესპუბლიკური პარტიის საიტზე[*მკვდარი ბმული*]
3. ↑  სოფიო ხორგუანი „ქართული პარტიის" ახალი სახე გახდა
**სოფია ჰოლშტაინ-გოტორპელი** (დან. Sophie af Holsten-Gottorp, გერმ. Sophia von Holstein-Gottrof; დ. 1 ივნისი, 1569 — გ. 14 ნოემბერი, 1634) — ოლდენბურგების დინასტიის წარმომადგეენელი. ჰოლშტაინ-გოტორპის ჰერცოგ ადოლფისა და მისი ცოლის, კრისტინა ჰესენელის ასული. მეკლენბურგის ჰერცოგინია 1588-92 წლებში. თავისი ვაჟის, მეკლენბურგ-შვერინის ჰერცოგ ადოლფ ფრიდრიხ I-ის რეგენტი 1603-08 წლებში.

ბიოგრაფია
---------

სოფია დაიბადა 1569 წლის 1 ივნისს შლეზვიგში. იგი იყო ჰოლშტაინ-გოტორპის ჰერცოგ ადოლფისა და მისი მეუღლის, კრისტინა ჰესენელის უფროსი ქალიშვილი. იგი 1588 წლის 17 თებერვალს ცოლად მეკლენბურგის ჰერცოგ იოჰან VII-ს შერთეს. იოჰანი მეტად სუსტი მონარქი იყო, რომელსაც არ შეეძლო თავისი პატარა, გაკოტრებული და კორუფციული სახელმწიფოს მართვა. ამის გამო, დარჩენილი ცხოვრება სოფია სიღარიბის პირას ცხოვრობდა. 

1592 წელს, იოჰანი ნადირობისას დაიჭრა. ამავე წელს, იგი ამ დაჩირქებული ჭრილობისგან გარდაიცვალა. ამ დროს ტახტზე მათი მცირეწლოვანი ვაჟი — ადოლფ ფრიდრიხ I ავიდა, რომლის რეგენტობაც იოჰანის ძმამ, ულრიხ მეკლენბურგელმა მოიპოვა და სოფია ლიუბცში გადაასახლა. მის მმართველობას ხალხში უკმაყოფილების მეტი არაფერი მოჰქონდა. 

ამავდროულად, გადასახლებული სოფია ვიტუმის, რენასა და ვიტენბურგის დე-ფაქტო მმართველი გახდა. 1603 წელს, ულრიხის გარდაცვალების შემდეგ, დიდებულებმა რეგენტად სოფია აირჩიეს. აღსანიშნავია, რომ მეტად ენერგიული სოფიას მმართველობის პერიოდში, მეკლენბურგის ეკონომიკური მდგომარეობა საგრძნობლად გაუმჯობესდა. 

1608 წელს, მისი მეორე მაზლის, კარლ მეკლენბურგელის ინტრიგების წყალობით, საღვთო რომის იმპერატორმა სოფიას რეგენტობის სტატუსი მოუხსნა და ვაჟებს დააშორა. ამის შემდეგ, მეკლენბურგის ეკონომიკამ კვლავ ვარდნა დაიწყო. სოფია ლუბსში დასახლდა და შეძლო 1628 წელს თავისი ვაჟების შერიგება, რასაც მეკლენბურგში მშვიდობის აღდგენა მოჰყვა. 

სოფია გარდაიცვალა 1634 წლის 14 ნოემბერს, 65 წლის ასაკში. მისი გარდაცვალებისთანავე, მეკლენბურგის ისედაც პატარა საჰერცოგო სამად დაიშალა — მეკლენბურგ-შვერინი, მეკლენბურგ-გიუსტროვი და მეკლენბურგ-შტრელიცი.

ლიტერატურა
----------

* Karl Ernst Hermann Krause: Sophia, Regentin von Mecklenburg-Schwerin. In: Allgemeine Deutsche Biographie (ADB). Band 34, Duncker & Humblot, Leipzig 1892, S. 674–676.
* Georg Dehio: Handbuch der Deutschen Kunstdenkmäler. Bd. Mecklenburg-Vorpommern. Deutscher Kunstverlag, München/Berlin 2000. S. 327.
საქსონიური დინასტიის აღწერა XIII საუკუნის მანუსკრიპტში - *Chronica sancti Pantaleonis*.
**საქსონიური დინასტია** — გერმანელ მეფეთა (919-1024) და საღვთო რომის იმპერიის იმპერატორთა (962 წლიდან) დინასტია. მისი ფუძემდებელია ჰაინრიხ I ფრინველმჭერი (მეფე 919-936). მისი მემკვიდრეები იყვნენ: ოტო I (მეფე 936-961, იმპერატორი 962-973), ოტო II (მეფე 961-983), იმპერატორი 973-983), ოტო III (მეფე 983-1002, იმპერატორი 996-1002). ოტო III-ის გარდაცვალების შემდეგ საქსონიური დინასტიის პირდაპირი შტო შეწყდა. მეფე გახდა საქონიური დინასტიის გვერდითი შტოს წარმომადგენელი, ბავარიის ჰერცოგი ჰაინრიხ II (მეფე 1002-1024), იმპერატორი 1014-1024). საქსონიური დინასტია ფრანკონიულმა დინასტიამ შეცვალა.

საქსონური დინასტიის მეფეები და იმპერატორები
-------------------------------------------

* ჰაინრიხ I ფრინველმჭერი, აღმოსავლეთ ფრანკთა სამეფოს მეფე და საქსონიის გრაფი. მოკვდა 936 წელს.
* ოტო I დიდი, საღვთო რომის იმპერატორი და საქსონიის გრაფი. მოკვდა 973 წელს.
* ოტო II წითური, საღვთო რომის იმპერატორი. მოკვდა 983 წელს.
* ოტო III, საღვთო რომის იმპერატორი. მოკვდა 1002 წელს.
* წმინდა ჰაინრიხ II (სრი), საღვთო რომის იმპერატორი. მოკვდა 1024 წელს.

იხილეთ აგრეთვე
--------------

ვიკისაწყობში არის გვერდი თემაზე:
***საქსონიური დინასტია***

* ვორმსის კონკორდატი

ლიტერატურა
----------

* ქართული საბჭოთა ენციკლოპედია, ტ. 9, თბ. 1985. — გვ. 198-199.
* Karl Leyser, "Ottonian Government" *The English Historical Review* **96**.381 (October 1981), pp 721–753.
**Hamann Motorsport** — გერმანული ავტო ტიუნინგის კომპანია, რომელიც დაარსდა 1986 წელს ლაუპჰეიმში რიჰარდ ჰამანის მიერ. თავდაპირველად კომპანია მხოლოდ BMW-ს მოდელის ავტომობილებზე მუშაობდა, თუმცა მოგვიანდებით სხვა მარკის ავტომობილების ტიუნინგიც დაიწყეც, როგორებიცაა: Ferrari, Lamborghini, Mercedes-Benz, Porsche, Fiat, Maserati, Aston Martin, Rolls-Royce, Mini, Land Rover, Bentley, Audi და McLaren. 

2013 წლიდან კი Hamann Motorsport-ი აწყობს ექსკლუზიურ მოტოციკლებს. თავდაპირველად კომპანია შეიქმნა მხოლოდ გერმანულ ავტომობილებთან სამუშაოდ, თუმცა შემდგომში ბიზნესის გაფართოებასთან ერთად კომპანია სხვადასხვა ქვეყნის მოდელებზე დაიწყო მუშაობდა, მაგ: Lamborghini, Ferrari და სხვა.

კომპანია მომხმარებელ სთავაზობს როგორც ავტომობილის კოსმეტიკურ დამუშავებას, რაშიც იგულისხმება ავტომობილის ვიზუალური ცვლილებები ასევე მისი ძრავის გაუმჯობესებას. ავოტომობილის ტიუნინგი ითვალისწინებს სხვადასხვა როგორ პატარა ისე დიდი დეტალის ცვლილებას, მაგალითად ავტომობილის მიწასთან დაშორების მანძილის შემცირება, ჩვეულებრივი საბურავების სარბოლო საბურავებით შეცვლა, ძველი ძრავის გაუმჯობესება ან უფრო ძლიერით ჩანაცვლება და სხვა.

Hamann Motorsport-ის მიერ შექმნილი პირველი ავტომობილი იყო BMW M3 (E30), რომელიც აღჭურვილი იყო 2.3ლ R4 ძრავით (ტურბოჩარჯერით). მოდელი 60 მილი/საათს 5.1 წმ-ში ავითარებდა, ხოლო მისი მაქსიმალური სიჩქარე იყო 170 მილი/საათში (273 კმ/სთ).

გალერეა
-------

* BMW X6 Hamann BMW X6 Hamann
* BMW X6 Hamann-ის ინტერიერი BMW X6 Hamann-ის ინტერიერი
* BMW Z8 Hamann BMW Z8 Hamann

სქოლიო
------

1. ↑  ფრანკფურტი საერთაშორის ავტო შოუ(2010). West Coast Midnight Run.  დაარქივებულია ორიგინალიდან — 2012-03-25. ციტირების თარიღი: დეკემბერი 2010.
2. ↑  შესავალი. TopSpeed.Com. ციტირების თარიღი: 28 მარტი 2011.
3. ↑  Lamborghini Murcielago LP640.  დაარქივებულია ორიგინალიდან — 23 ივნისი 2013. ციტირების თარიღი: 13 აგვისტო 2013.

რესურსები ინტერნეტში
--------------------

* ოფიციალური გვერდი
**საღამოს ეკლესია** — ეროვნული მნიშვნელობის კატეგორიის კულტურის უძრავი ძეგლი საქართველოში, სამცხე-ჯავახეთის მხარის, ნინოწმინდის მუნიციპალიტეტში, საღამოს ტბის გასწვრივ, საავტომობილო გზის გაყოლებით, ზღვის დონიდან 1996 მეტრზე მდებარეობს.

ისტორია
-------

სოფელში დგას სამი ქართული ხუროთმოძღვრული ძეგლი — სამი ეკლესია. მათგან ყველაზე გამორჩეული და ადრინდელია X საუკუნის მოზრდილი დარბაზული ეკლესია, მისი შესასვლელი მოწყობილია შედარებით მოგვიანო ხანის სამხრეთის მინაშენიდან, რომლის ერთი მხარე შუა სვეტზე დაყრდნობილი ორი თაღითაა გახსნილი. ნაგებობა თავდაპირველად კამარით იყო გადახურული, ახლა ხის ბრტყელი სახურავი აქვს. კედლები შემოსილია კარგად გათლილი, სწორად ნაწყობი კვადრებით, ხოლო კარ–სარკმელთა სათაურები შემკულია ოსტატურად შესრულებული ჩუქურთმებით, სიუჟეტური სტელებისა და ადამიანთა ფიგურების გამოსახულებებით.

სამხრეთ ბალავერზე ჩუქურთმიანი კამარის მარცხნივ გამოქანდაკებულია სამღვდელმთავრო კვერთხი, მარჯვნივ ხელი, რომელსაც ჯვარი უჭირავს. ხელის ცერი კი რამდენჯერმეა განშტოებული. ეკლესიის ეზოში უამრავი, ქაოსურად მიყრილი ძველი საფლავის ქვებია.

ეკლესიის ფასადებს ამკობს ბარელიეფების უჩეულო მოტივები: ორი გველი მთავარი ეკლესიის სარკმელს ორი მხრით აკრავს. აქ გველის ქანდაკება ჯვრისგან სრულიად განცალკევებულადაა წარმოდგენილი. 

საღამოს ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. სოფელ საღამოში 2004 წლიდან ფუნქციონირებს თამარ მეფის სახელობის დედათა მონასტერი და ეკლესია.

ლიტერატურა
----------

* საღამოს ეკლესიები //ჟღერს ქვის ჰარმონია, ნაკვეთი პირველი, ტ.15. საკითხავნი ყმაწვილთათვის, თბილისი, გამ."ციცინათელა", 2007 წ. გვ.12-14.

სქოლიო
------

1. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
**ლიანა ქართველიშვილი** (დ. 5 მაისი, 1949, თბილისი) — ქართველი გეოგრაფი, მეცნიერი და პედაგოგი.

1971 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი მეტეოროლოგია-კლიმატოლოგიის სპეციალობით.

1972-1985 წლებში მუშაობდა „თბილზნიეპ"-ში. 1985 წლიდან მუშაობს ჰიდრომეტეოროლოგიის სახელმწიფო დეპარტამენტში კლიმატის კვლევის ცენტრის უფროსად. მის საკანდიდატო ნაშრომში მოცემულია ქარისა და წვიმის ერთობლივი განსაზღვრის, როგორც თეორიული, ისე ექსპერიმენტული მეთოდი. პირველად საქართველოში განსაზღვრულია შენობების ირიბი წვიმების ზემოქმედებისაგან დაცვის რეკომენდაციები. სადოქტორო ნაშრომში პირველადაა განხილული კომპლექსური კლიმატური პარამეტრების განსაზღვრის პრობლემა საქართველოს პირობებში. გამოკვლეულია კომპლექსური კლიმატური პარამეტრების დროში და სივრცეში განაწილებათა კანონზომიერებები და მათ საფუძველზე ჩატარებულია საქართველოს სამშენებლო-კლიმატური დარაიონება. ნაშრომში განხილულია ორგანულად დაკავშირებული მნიშვნელოვანი ამოცანების ფართო სპექტრი დაწყებული სამშენებლო-კლიმატური მეთოდური ხასიათის საკითხებით და დამთავრებული კომპლექსური კლიმატური მახასიათებლების მშენებლობაში გამოყენების ასპექტებით. გამოქვეყნებული აქვს სამეცნიერო ნაშრომები. მისი კვლევის სფეროა: ტურიზმი, კლიმატი, გარემოს დაცვა, ეკოტურიზმი, კურორტოლოგია. გეოგრაფიულ მეცნიერებათა დოქტორი. შავი ზღვის საერთაშორისო უნივერსიტეტის მოწვეული ლექტორი. 

საკანდიდატო დისერტაციის თემა — „ირიბი წვიმების განაწილებათა დახასიათება საქართველოს პირობებში", დაიცვა 1982 წელს. 

სადოქტორო დისერტაციის თემა — „კომპლექსური კლიმატური პარამეტრების განაწილებათა კანონზომიერებანი საქართველოს ტერიტორიაზე და მათი სამშენებლო პრაქტიკაში გამოყენების პერსპექტივები", დაიცვა 1999 წელს.

ლიტერატურა
----------

* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ. 2003. გვ. 259-260

რესურსები ინტერნეტში
--------------------

* ლიანა ქართველიშვილი — საქართველოს ბიოგრაფიული ლექსიკონი
**სომხეთის წითელი წიგნი** — სომხეთში მცენარეების და ცხოველების მრავალი სახეობა გადაშენებული. ეს კი განპირობებულია მათი აქტიური განადგურებით, სხვადასხვა საბადოების ექსპლუატაციით და ადამიანის საქმიანობით. 2011 წლისათვის, სომხეთის წითელ წიგნში შედის 452 სახეობის მცენარე, სოკოების 40 სახეობა, 308 ცხოველი (ხერხემლიანთა 153 სახეობა, 155 - უხერხემლო).

ფაუნა
-----

სომხეთში მცხოვრები ხერხემლიანთა და უხერხემლო ცხოველების დაახლოებით 17,500 სახეობიდან დაახლოებით 300 ითვლება იშვიათად ან შემცირებულად. სულ 99 ხერხემლიანი სახეობა შეიტანეს სომხეთის წითელ წიგნში (1987 წელს), რომელთაგან 39 ასევე მოცემულია ყოფილი სსრკ-ს წითელ წიგნში. აღნიშნული სახეობებიდან, ზოგი საფრთხეშია გლობალურად (საფრთხის ქვეშ მყოფი ცხოველების IUCN წითელი ნუსხის მიხედვით). სომხეთის წითელი წიგნის ხელახალი კვლევა ჩატარდა 2009–2010 წლებში. ამჟამად, სომხეთის წითელი წიგნი მოიცავს: 153 სახეობის ხერხემლიან და 155 სახეობის უხერხემლო ცხოველს.

აღნიშნულ ხერხემლიანთა შორის, 14 სახეობის ამფიბიები და ქვეწარმავლებია, ხოლო 29 სახეობის ძუძუმწოვრები შედის სომხეთის წითელ წიგნში. ამ სახეობების მრავალი ნაწილი გადაშენების პირასაა. ბოლო წლებში, ამ სახეობებისთვის საშიშროება გაიზარდა სტიქიური კატასტროფების, ეკონომიკური კრიზისისა და ასევე, გარემოსდაცვითი კანონმდებლობის არაეფექტური საქმიანობის გამო.

ძუძუმწოვრებიდან ყველაზე საშიშ სახეობებს შორისაა: შუა აზიის ლეოპარდი, სომხური მულფონი, ამიერკავკასიის მთის ცხვარი, სირიის ყავისფერი დათვი, უკიდურესად იშვიათი ზოლიანი გიენა და კავკასიური თაგვი.

ფლორა
-----

სომხეთში მცენარეთა სახეობების თითქმის ნახევარს შესაძლოა საფრთხე ემუქრება გადაშენებით. ეს გამოწვეულია ბუნებრივი პროცესების და ადამიანის საქმიანობის შედეგად. დღემდე, სომხეთში გაქრა მცენარეების დაახლოებით 35 სახეობა, რომელთაც მნიშვნელოვანი ეკონომიკური მნიშვნელობა აქვთ ქვეყნისთვის.

სომხეთის წითელი წიგნის ახალი, მნიშვნელოვნად შესწორებული გამოცემა, რომელიც 2011 წელს გამოიცა, მოიცავს 452 სახეობის მცენარეს, რაც სომხეთის მთლიანი ფლორის დაახლოებით 14 %-ს შეადგენს.

სომხეთის მცენარეთა 61 სახეობა შედის ყოფილი სსრკ-ს წითელ წიგნში (ინფორმაცია 1984 წლისთვის). გადაშენების საფრთხის წინაშე მყოფი სახეობებია ისეთი სახეობები, როგორიცაა: ლერწმის კალამი, არღავანი - იუდას მშვენიერი ხე, სომხეთის ენდემია არის სომხური შროშანი. ასევე გადაშენების საფრთხის წინაშე მყოფი სახეობებიდან განსაკუთრებით გამოსარჩევია სუბენდემიური ირისი. ამასთან, საბოლოოდ დაზუსტებული ბევრი სხვა მცენარის სტატუსი. სოკოების 15 სახეობა საშიშად განიხილება.

ლიტერატურა
----------

* Красная Книга Армении (Растения) / Под ред. К. Г. Таманян, Г. М. Файвуш, Ж. А. Варданян, Т. С. Даниелян. — Ереван, 2010. — 598 с.

რესურსები ინტერნეტში
--------------------

* სომხეთის ფლორა და ფაუნა დაარქივებული 2013-05-23 საიტზე Wayback Machine.
ლოგო
**MTV რუსეთი** (რუს. MTV Россия)) — რუსული მუსიკალურ-გასართობი ტელეარხი, რომელიც მაუწყებლობდა 1998 წლის 25 სექტემბრიდან 2013 წლის 31 მაისამდე. 2013 წლის 1 ოქტომბერს Viacom International Media Networks (VIMN)-ის, MTV-ის ბრენდის გადაწყვეტილებით, ხელახლა იქნა გაშვებული, როგორც ფასიანი ტელეარხი.

1998—2013 წლებში MTV-ის რუსეთში ჩვენების უფლება ჰქონდა ტელეკომპანია „Энергия-ТВ"-ს. 1998 წლის 25 სექტემბრიდან 2000 წლის 16 ივლისამდე MTV-ის ეთერის პარალელურად ეკრანზე ჩნდებოდა Энергия ТВ-ს ლოგოც. 2013 წლის შემოდგომიდან ტელეარხის დამფუძნებელი და ტრანსლირებაზე პასუხისმგებელია Viacom International Media Networks Russia. 

არხის მიზნობრივი აუდიტორია 11-დან 34-წლამდე ასაკის ახალგაზრდობაა. არხის პროგრამის 60% რუსულ მუსიკას უკავია. 2005 წლიდან MTV რუსეთი ანიმეს ჟანრის ფილმებსაც გადმოსცემს.

რესურსები ინტერნეტში
--------------------

* ოფიციალური საიტი

სქოლიო
------

1. ↑  Регистрационная карточка Роскомнадзора (MTV)
2. ↑  Энергия ТВ. Коммерсантъ (2013-03-14).[*მკვდარი ბმული*]
3. ↑  В России появится новый музыкальный HD-канал. sat-expert.ru (2013-08-16).  დაარქივებულია ორიგინალიდან — 2015-04-02. ციტირების თარიღი: 2017-09-22.

|  |  |
| --- | --- |
| ტელევიზია | *ეს სტატია ტელევიზიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**მარკევიჩ-ევტუშევის სახლი** (რუს. Дом Маркевича-Евтушевского) — ძველი ერთსართულიანი სახლი ტაგანროგში, როსტოვის ოლქი, რუსეთის ფედერაცია. სახლი აგებულია XIX საუკუნის პირველ მეოთხედში. როსტოვის საოლქო კომიტეტის 1992 წლის 18 ნოემბრის № 301 გადაწვეტილების თანახმად მიენიჭა რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლის სტატუსი.

მისამართი: ტაგანროგი, ანტონ გლუშკოს შესახვევი № 40.

ისტორია
-------

სახლი, რომელიც შემდეგში გახდა ტაგანროგის ისტორიული ძეგლი, ააშენეს XIX საუკუნის პირველ მეოთხედში. იგი ეკუთვნოდა ადგილობრივ ვაჭარსა. ნ. კამბუროვს, შემდეგ მან სახლი გაყიდა და გახდა მარკევიჩ-ევტუშევის კუთვნილება, რომელსაც ეკავა ტაგანროგის ქალაქის თავის კანცელარიის ჩინოვნიკის თანამდებობა. სხვადასხვა ისტორიულ წყაროებში სახლის მფლობელის ინიციალები საკმაოდ განსხვავებულია ერთმანეთისაგან.

დაქორწინების შემდეგ კანცელარიის ჩინოვნიკი საცხოვრებლად გადავიდა მეუღლის ოჯახში, ხოლო ანტონ გლუშკოს 40 ნომერში მდებარე უძრავი ქონება გადაწყვიტა, რომ გაექირავებინა. სახლის ერთ-ერთი მემკვიდრე გახდა მარკევიჩ-ევტუშევის ქალიშვილი ლუდმილა პავლოვნა. იგი იყო მ. ე. ცეხოვის მეუღლე და ანტონ ჩეხოვის ბიცოლა. ცნობილია, რომ მოიჯარეთა შორის იყო პ. ჩეხოვი და, რომ ზუსტად ამ სახლში დაიბადა ანტონ ჩეხოვის ძმა, პედაგოგი ივან ჩეხოვი. ჩეხოვებისა და მარკევიჩ-ევტუშევის ოჯახებს შორის მეგობრული დამოკიდებულება იყო. ჩეხოვების ოჯახი მარკევიჩ-ევტუშევის სახლში ცხოვრობდა 1861-1862 წლებში. 

XXI საუკუნეში შენობა საცხოვრებელი სახლია, რომელსაც 1992 წლიდან იცავს სახელმწიფო, როგორც ადგილობრივი მნიშვნელობის ისტორიულ ძეგლს.

სქოლიო
------

1. 1 2 3 4  Энциклопедия Таганрога
2. 1 2 3  Дом П. Н. Маркевич-Евтушевского, в котором жила семья Чеховых.  დაარქივებულია ორიგინალიდან — 2017-03-12. ციტირების თარიღი: 2017-03-10.
3. 1 2 3 4  Дом П. И. Маркевич-Евтушевского
**სომხური ეროვნული კოსტუმი ან სომხური სამოსი** - სომეხი ხალხის ტრადიციული სამოსი. სომხური ეროვნული სამოსი, რომელმაც გაიარა მრავალსაუკუნოვანი განვითარების გზა, უკვე XIX საუკუნის დასაწყისში იყო სტაბილური ნაწილი სომხეთის ეროვნულობის. ძველი სომხური სამოსის შესახებ ფრაგმენტული მასალა არქეოლოგიური გათხრების შედეგად არის მოპოვებული. ასევე სომხური ნაციონალური სამოსის შესახებ არაერთი ისტორიული წყარო, არქიტექტურული ნიმში, მინიატურა და საფლავის ქვებია ჩვენამდე მოღწეული. 

სომეხთა ეთნოგრაფიული ჯგუფების მრავალფეროვნება აისახებოდა სწორედ ხალხურ, ეროვნულ ტანსაცმელში. სომხური ნაციონალური სამოსის თითოეული დეტალი, ფერი თუ ჭრილი დაკავშირებული იყო სომხურ ტრადიციებთან, ადათთან, თვითშეგნებასთან და ა.შ.

სომხურ ოჯახში განსაკუთრებული ყურადღება ეთმობოდა მამაკაცის სამოსს, განსაკუთრებით კი სახლის უფროსის ტანსაცმელს. 

აღმოსავლეთის სომეხ მამაკაცთა საცვლების საფუძველს წარმოადგენდა ძირითადად: ქვედა პერანგი და შარვალი. ყველაზე გავრცელებული იყო ტრადიციული ტანის ფორმის მამაკაცის პერანგი. XIX საუკუნის ბოლოს და XX საუკუნის დასაწყისში, მთელ რიგ რაიონებში (ვაიოტ-ძორი, ტავუში და ა.შ.) მათ ეცვათ ძველი ტიპის პერანგი, რომელიც ერთი ქსოვილის პანელიდან მოჭრილი იყო, ხასიათდებოდა ძირითადად საყრდენი მხრითა და სწორი მკლავით. 

XIX საუკუნის ბოლოს და XX საუკუნის დასაწყისში, ყველა ასაკის მამაკაცებსა და ქალებს ეხურათ ტრადიციული სტილის ქუდი, ახალგაზრდა ბიჭებიდან დაწყებული და მოხუცი კაცებით დამთავრებული.

ცნობილია და ჩვენამდე მოაღწია არაერთმა მნიშვნელოვანმა არქეოლოგიურმა მასალამ, ასე მაგალითად: სომეხ ქალთა კოსტუმებმა, რომელიც ჯერ კიდევ ურარტულ პერიოდით თარიღდება. აღსანიშნავია რომ ქალის კაბები გამოფმებული იყო ოქროსფერი ძაფით. ძირითადად სომხური ნაციონალური სამოსი მანდილოსნის არის კრემისფერი, აბრეშუმის. 

სომეხთა ჩვეულებრივი თავსაბურავი იყო ბეწვის ქუდი - ცხვრის ტყავებისაგან შეკერილი. ყველაზე ძვირადღირებული და პრესტიჟულ ქუდათ ითვლებოდა ასტახან ბუხარის ჯიშის ცხვრის მატყლისგან, შეკერილი ქუდი რომელსაც ძირითადად მაღალი ფენის წარმომადგენლები ატარებნდნენ. 

ტრადიციული ეტიკეტის თანახმად, გარკვეულ სიტუაციებში მამაკაცს უნდა წაეღო თავისი ქუდი თან: ეკლესიაში, დაკრძალვის დროს, პატივცემულ ადამიანებთან შეხვედრებზე და ა.შ.

უძველესი დროიდან ფეხსაცმელი იყო სომეხთა ტრადიციული ტანსაცმლის განუყოფელი ნაწილი. ქალისა და მამაკაცის ფეხსაცმელი (ნაქსოვი წინდები და სათანადო ფეხსაცმელი) მეტწილად იდენტური იყო. სომხების ფეხსაცმელებში მნიშვნელოვან ადგილს იკავებდნენ ნაქსოვი მოქსოვილი შაბლონების წინდები, რომლებიც მამაკაცის გამაშებთან ერთად, ურარტული პერიოდის განმავლობაშიც კი იყო ცნობილი. დასავლეთ სომხების ფეხსაცმელი ოდნავ განსხვავდებოდა აღმოსავლეთ სომხეთისგან. ჩვეულებრივ, ტყავის ფეხსაცმელი ეცვათ დახვეწილი წინდებითურთ.

რესურსები ინტერნეტში
--------------------

* Армянский национальный костюм — Тараз — Armenian Geographic
**Mad Men** (შემოკლ. Madison Men, ორაზროვანი მნიშვნელობით „თავქარიანი ადამიანები") — ამერიკული დრამატული სატელევიზიო სერიალი, რომლის შემქმნელი და რეჟისორია მეთიუ ვინერი (მასვე ეკუთვნის „სოპრანოს კლანი"). სერიალს ეთერში გადასცემს კომპანია AMC და დადგმულია Lionsgate Television-ის სტუდიის მიერ. სერიალის პრემიერა 2007 წლის 19 ივლისს შედგა. მესამე სეზონი 2009 წლის 8 ნოემბერს დაიხურა. მეოთხე სეზონის გადაღება 2010 წლის 12 აპრილს დაიწყო და მისი პირველი სერია 2010 წლის 25 ივლისს გავიდა AMC-ს ეთერში.

„მედ მენი" 1960-იანი წლების ცხოვრებას ასახავს, თავდაპირველად, გამოგონილ „სტერლინგ კუპერის" სარეკლამო სააგენტოში მედისონ ავენიუზე, ნიუ-იორკი, შემდეგ კი ახლად შექმნილ „სტერლინგ კუპერ დრეიპერ პრაისში". სერიალის მთავარი გმირია დონ დრეიპერი (ჯონ ჰემი), „სტერლინგ კუპერის" შემოქმედებითი დირექტორი და შემდეგ „სტერლინგ კუპერ დრეიპერ პრაისის" დამფუძნებელი პარტნიორი. დანარჩენი გმირები დონ დრეიპერის ცხოვრებასთან დაკავშირებული ადამიანები არიან, როგორც ოფისში, ასევე — მის გარეთ. სერიალი ასევე აღწერს 1960-იან წლებში მიმდინარე ამერიკის სოციალური ღირებულებების გარდასახვის პროცესს.

სერიალმა მრავალი კრიტიკოსის მოწონება დაიმსახურა, განსაკუთრებით მისი ისტორიული ავთენტურობისა და ვიზუალური სტილისთვის, და, შესაბამისად, მრავალი ჯილდო აქვს მოპოვებული, მათ შორის ცხრა „ემი" და ხუთი „ოქროს გლობუსი". აღსანიშნავია, რომ ეს იყო პირველი საკაბელო ტელესერიალი, რომელმაც ემის ჯილდო მიიღო „შესანიშნავი დრამატული სერიალისთვის" (2008 და 2009 წლებში). ნიუ-იორკ ტაიმზის თქმით სერიალი „კულტურული ფენომენი" გახდა, ისევე, როგორც ეს თავის დროს „სოპრანოს კლანი" იყო.

რესურსები ინტერნეტში
--------------------

* 

* ოფიციალური საიტი
* 

* „Mad Men" — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  ლიტლტონი, სინტია (2009-05-04). „'Mad Men' 2009 წლის 16 აგვისტოს ბრუნდება". *Variety*. Variety. ციტირების თარიღი: 2009-05-04.
2. ↑  AMC ადგენს Mad Men-ის პრემიერის თარიღს. TVGuide.com.
3. ↑  Joyce Eng (20 სექტემბერი 2009). „კრისტინ ჩინოუეტი, ჯონ კრაიერი პირველ ემის იმსახურებს". *TVGuide.com*. ციტირების თარიღი: 2009-09-20.
4. ↑  "Back to Work for ‘Mad Men’", ალესანდრა სტენლი, ნიუ-იორკ ტაიმზი, 16 ივლისი, 2010.
Oasis of the Seas 2010 წლის იანვარში
**ზღვის ოაზისი** (ინგლ. Oasis of the Seas) — Royal Caribbean International-ის ყველაზე დიდი სამგზავრო გემი მსოფლიოში, რომლის ბორტზე ერთდროულად 6 300 მგზავრის გადაყვანაა შესაძლებელი. ამას გარდა, ზღვის ოაზისს ყველაზე მეტი რაოდენობით აქვს ოთახები აივნებით, ყველაზე დიდი აუზი და მსოფლიოში პირველი პარკი ხეებით, რომელიც გემზეა განთავსებული.

სამი 6-მეტრიანი სანიჩბე ხრახნი მოძრაობაში V12 რვა ძრავს მოჰყავს, რომელთაგან თითოეულის სიმძლავრე 17 500 ცხენის ძალის ტოლია, რაც 30 000 ცხენის ძალის ექვივალენტს უზრუნველყოფს საერთო ჯამში. გემის სიმაღლეა 65 მეტრი, ხოლო მის ბორტზე განლაგებულია ორი 6-სართულიანი კოშკი, რომლებიც 2 700 კაიუტას იტევს 5400 მგზავრისთვის. 

Oasis of the Seas მშენებლობის ღირებულებაა 1,2 მილიარდი დოლარი. მის ბორტზე 400 ტონა მცენარეულობა და მათი მოსაყვანი ნიადაგია. სუპერლაინერი სიგრძეში 360 მეტრია.

რესურსები ინტერნეტში
--------------------

ვიკისაწყობში არის გვერდი თემაზე:
***MS Oasis of the Seas***

* ოფიციალური ვებ-გვერდი დაარქივებული 2010-06-20 საიტზე Wayback Machine.
* *Oasis of the Seas* at RoyalCaribbean.com
**MDO** — ლათინოამერიკული პოპ-როკ ჯგუფი. შეიქმნა 1997 წელს, პუერტო-რიკოული ვაჟთა ჯგუფისგან, რომელსაც მენუდო ერქვა.

ჯგუფის ისტორია
--------------

1990-იანი წლების შუა ხანებში, მენუდოს შემქმნელმა და დირექტორმა ედგარდო დიასმა სახელ „მენუდოზე" სავაჭრო ნიშანი პანამურ კომპანიას მიჰყიდა. ჯგუფის დარჩენილმა წევრებმა MDO ჩამოაყალიბეს, რომლის ხელმძღვანელი და პროდიუსერიც თავდაპირველად დიასი იყო.

ამ დროისათვის ჯგუფის წევრები იყვნენ აბელ ტალამანტესი, ალექსის გლურიონი, ანტონი გალინდო, დიდერ ერნანდესი და დანიელ რენე. მათ ერთობლივად, 1997 წელს ჩაწერეს ალბომი *MDO, 1999* ამას მოჰყვა *Un Poco Más*. ალბომში შედიოდა ორი ინგლისურენოვანი სიმღერა — „Groove With Me Tonite" და „Fantasy", იმ მიზნით, რათა შეეღწიათ აშშ-ის ბაზარზე. იგივე განმეორდა 2000 წელს გამოსულ ალბომში *Subir Al Cielo*, რომელიც ორზე მეტ ინგლისურ სიმღერას შეიცავდა.

ამავე წელს, MDO-მ თავის პირველი ინგლისურენოვანი ალბომი გამოუშვა, რომელიც საერთაშორისო ბაზარზე გავრცელდა. თუმცა ჯგუფის საქმიანობაში, პრობლემები შექმნა ჯგუფის წევრ ალექსის გლურიონსა და ახალ წევრ კაბელ ავილესის დაპირისპირებამ, რაც გლურიონის წასვლით დასრულდა. დარჩენილმა წევრებმა სან-ხუანში კონცერტი გამართეს, რომელიც 2002 წელს DVD-ზე გამოვიდა.

2005 წლის იანვარში, ცნობილი გახდა, რომ MDO ახალი წევრით ბრუნდებოდა. ჯგუფს სამი წევრი შემოემატა, პუერტო-რიკოული რეალიტი ტალანტ-შოუ *Objetivo Fama*-დან. მათი პირველი ერთობლივი ალბომი იყო *Otra Vez*, რომელიც საკმაოდ წარმატებული გამოდგა. ჯგუფმა ტურნეები მოაწყო მთელი ლათინური ამერიკის მასშტაბით და რამდენიმე ჯილდოც მიიღო.

რესურსები ინტერნეტში
--------------------

* ოფიციალური საიტი
* MDO regresa a la batalla | terra
* Biografia de MDO - MUSICA.COM
* MDO: Fotos, Videos, Biografia, Noticia y Discografia
* Viografia de Menudo/MDO
* დაარქივებული 2009-10-07 საიტზე Wayback Machine.
|  |  |
| --- | --- |
|  | სხვა მნიშვნელობებისთვის იხილეთ **კალანდაძე**. |

**ლეონიდე პოლიევქტის ძე კალანდაძე** (დ. 14 ნოემბერი, 1898, ხიდისთავი — გ. 23 ივლისი, 1968) — ქართველი აგრონომ-ენტომოლოგი, საქართველოს მეცნიერებათა აკადემიის წევრ-კორესპონდენტი (1946), საქართველოს სსრ მეცნიერებათა დამსახურებული მოღვაწე (1954).

ბიოგრაფია
---------

1921 წელს დაამთავრა თბილისის სახელმწიფო უნივერსიტეტის აგრონომიული ფაკულტეტი, ხოლო 1927 წელს მიუნხენის უნივერსიტეტის სატყეო ფაკულტეტი. 1932-1968 წლებში იყო საქართველოს სასოფლო-სამეურნეო ინსტიტუტის ზოოლოგიის და ენტომოლოგიის კათედრის გამგე და დირექტორის მოადგილე სასწავლო ნაწილში (1945-1950). 1956-1962 წლებშმი მისი ხელმძღვანელობით შედგა ქართული ენტომოლოგიის სახელმძღვანელოები.

არის საქართველოში სამედიცინო ენტომოლოგიის ერთ-ერთი ფუძემდებელი. ხელმძღვანელობდა საქართველოში კოღოების სახეობრივი შედგენილობისა და გავრცელების ექსპედიციებს. მისი თაოსნობით ტროპიკულ სნეულებათა ინსტიტუტში მოეწყო სპეციალური ენტომოლოგიური განყოფილება და საგამბუზიო. გამოიკვლია ჭაობებისა და მცირე ზომის წყალსატევების ფაუნა, დაამუშავა ქართული ენტომოლოგიური ტერმინოლოგია. დაჯილდოებულია ლენინის ორდენით, 2 შრომის წითელი დროშის ორდენით, საპატიო ნიშნის ორდენით და მედლებით.

ლიტერატურა
----------

* *თოდუა, გ.*, ქართული საბჭოთა ენციკლოპედია, ტ. 5, თბ. 1980. — გვ. 327.

რესურსები ინტერნეტში
--------------------

* ლეონიდე კალანდაძე — საქართველოს ბიოგრაფიული ლექსიკონი
**მაქსიმ მედვედევი** (დ. 29 სექტემბერი, 1989) — აზერბაიჯანელი ფეხბურთელი. აღდამის „ყარაბაღისა" და აზერბაიჯანის ეროვნული საფეხბურთო ნაკრების წევრი და კაპიტანი. თამაშობს მარჯვენა მცველის პოზიციაზე.

მედვედევმა მთელი საფეხბურთო კარიერა ერთ საფეხბურთო კლუბში, აღდამის „ყარაბაღში" გაატარა. მედვედევი გუნდს 2006 წელს შეუერთდა ამის შემდეგ არის გუნდის ისტორიაში ყველაზე მეტი მატჩის მონაწილე ფეხბურთელი. არის აზერბაიჯანის პრემიერ ლიგის 7-გზის ჩემპიონი და აზერბაიჯანის საფეხბურთო თასის 4-გზის გამარჯვებული. მედვედევის დებიუტი ნაკრების რიგებში 2009 წელს შედგა. ამ დროს მედვედევი 19 წლის იყო. არის ნაკრებში ჩატარებული მატჩების რაოდენობით მე-7 ფეხბურთელი. მისი ძირითადი პოზიციაა მარჯვენა მცველი ,მაგრამ აგრეთვე შეუძლია ითამაშოს როგორც ცენტრალურ, ისე მარცხენა მცველად.

საკლუბო კარიერა
---------------

### ყარაბაღი

დაიბადა ბაქოში, აზერბაიჯანის საბჭოთა სოციალისტურ რესპუბლიკაში (ამჟამად აზერბაიჯანი). მედვედევი იყო „ყარაბაღის" ახალგაზრდული აკადემიის პროდუქტი და ითველობდა ქვეყანაში ერთ-ერთი ყველაზე დიდი საფეხბურთო ტალანტის მქონე ფეხბურთელად.

საერთაშორისო კარიერა
--------------------

მედვედევის დებიუტი აზერბაიჯანის 21 წლამდე ფეხბურთელთა ნაკრებში 2008 წელს შედგა. მანამდე მედვედევს ჰქონდა აზერბაიჯანის 17 წლამდე ფეხბურთელთა და 19 წლამდე ფეხბურთელთ ნაკრებებში თამაშის გამოცდილება.

2010 წლის მსოფლიო საფეხბურთო ჩემპიონატის შესარჩევი ეტაპის დროს მედვედევი გახდა ნაკრების ძირითადი შემადგენლობის წევრი. ამის ერთ-ერთი მთავარი მიზეზი იყო მისი მონაწილეობა „ყარაბაღის" მიერ წარმატებულ გამოსვლაში 2009 წლის უეფა-ს ევროპა ლიგაზე. 2016 წლის 3 ივნისს მან კანადის ეროვნული საფეხბურთო ნაკრების წინააღმდეგ ამხანაგურ შეხვედრაში პირველად ითამაშა ეროვნული ნაკრების კაპიტნის რანგში. პირველი გოლი ნაკრების რიგებში გაიტანა 2016 წლის 8 ოქტომბერს გაიტანა პირველი გოლი ეროვნული საფეხბურთო ნაკრების მაისურით. 2018 წლის მსოფლიო საფეხბურთო ჩემპიონატის შესარჩევი ეტაპის ფარგლებში გამართულ შეხვედრაში გაიტანა ნორვეგიის ეროვნული საფეხბურთო ნაკრების წინააღმდეგ. შეხვედრა აზერბაიჯანის გამარჯვებით, 1-0 დასრულდა. 2018 წელს, მას შემდეგ რაც კარიერა დაამთავრა რაშად სადიკოვმა, მაქსიმ მედვედი არჩეული იქნა აზერბაიჯანის ეროვნული საფეხბურთო ნაკრების ახალ კაპიტნად. ნაკრების მასიურით გოლი აგრეთვე გატანილი აქვს 2018 წლის 29 მაისს ყირგიზეთის ეროვნულ საფეხბურთო ნაკრებთან გამართულ შეხვედრაში, აზერბაიჯანის მიერ ანგარიშით 3-0 მოგებულ შეხვედრაში მედვედევმა ანგარიში გახნა. რამდენიმე დღეში, 9 ივნისს ამხანაგურ შეხვედრაში გაუტანა ლატვიის ეროვნული საფეხბურთო ნაკრების წინააღმდეგ. აზერბაიჯანის მიერ ანგარიშით 3-1 მოგებულ შეხვედრაში მედვედმა ანგარიში გახსნა. 2020 წლის 8 სექტემბერს ერთა ლიგაზე გაუტანა კვიპროსის ეროვნულ საფეხბურთო ნაკრებს. შეხვედრა აზერბაიჯანის ნაკრების გამარჯვებით, 1-0 დასრულდა.

რესურსები ინტერნეტში
--------------------

* მაქსიმ მედვედევი National-Football-Teams.com-ზე

სქოლიო
------

1. ↑  Maksim Medvedev: "Ermənilərlə qarşılaşmada meydanda ölməyə hazır idim"[*მუდმივი მკვდარი ბმული*] თარგი:In lang
2. ↑  Maksim Medvedevlə əcnəbi klublar maraqlanırlar![*მუდმივი მკვდარი ბმული*] თარგი:In lang
3. ↑  Берти Фогтс назвал футболистов, понравившихся ему в сборной დაარქივებული 2012-03-01 საიტზე Wayback Machine.  თარგი:In lang
4. ↑  "Qarabağ"ın yeni simvolu: MAKS თარგი:In lang
**სენ-ჟერმენული ბრაკი** (ფრანგ. Braque Saint-Germain) — ძაღლის ჯიში, რომელიც გამოყვანილია საფრანგეთში 1830-იან წლებში.

ამ ჯიშის ხანდაზმულობაზე მიუთითებს თუნდაც ის ფაქტი, რომ ამ ჯიშისთვის დამახასიათებელი შეფერილობის მეძებარი გამოსახულია ლუვრში ერთ-ერთ ნახატზე, რომელიც ლუი XV განეკუთვნება. საფრანგეთის რევოლუციის დროს ამ ჯიშის წარმომადგენლების რაოდენობა ძლიერ შემცირდა. ჯიშის აღსადგენად გადარჩენილი ძაღლები შეაჯვარეს ინგლისურ პონტერებთან და ფრანგულ გასკონურ მეძებართან. სენ-ჟერმენული ბრაკი, რომლის შეფერილობა თეთრ ფონზე გაბნეულ ნარინჯისფერ ლაქებს წარმოადგენს, ინგლისური პოინტერის "გრძელ" ვერსიას ჰგავს. მისგანვე, როგორც ჩანს, მემკვიდრეობით მიიღო მშვიდი, დამჯერი და ერთგული, თუმცა ზოგჯერ ნერვიული ხასიათი. 

ხმელეთზე მოსიარულე ნადირზე შესანიშნავი მონადირე, სენ-ჟერმენი ადვილად იწვრთნება და ყველასთვის საყვარელი, შესანიშნავი კომპანიონი ხდება, ის თავს ერთნაირად კარგად გრძნობს როგორც ქალაქის ბინაში, ასევე სოფლის სახლშიც. სენ-ჟერმენის გაწვრთნა მხოლოდ რბილი მეთოდით უნდა მოხდეს. 

სენ-ჟერმენულ ბრაკს აქვს თხელი, რბილი ყურები, ოდნავ ამობურცული თავის ქალა. კუდი ბოლოსკენ ვიწროვდება. აქვს მოკლე, თხელი, რბილი ბალანი. კარგად უძლებს სიცივეს და სიცხეს, კარგად ეგუება ბავშვებს და სხვა ძაღლებს, ადვილად იწვრთნება.

რესურსები ინტერნეტში
--------------------

ვიკისაწყობში არის გვერდი თემაზე:
***სენ-ჟერმენული ბრაკი***

* სენ-ჟერმენული ბრაკი დაარქივებული 2014-06-25 საიტზე Wayback Machine.  (ინგლისური)